Document ID: 31992R2179

KOMISSION ASETUS (ETY) N:o 2179/92,
annettu 30 päivänä heinäkuuta 1992,
erityistoimenpiteiden soveltamista tupakan tuonnissa Kanariansaarten hyväksi koskevista yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(1), ja erityisesti sen 6 artiklan 2 kohdan,
sekä katsoo, että
asetuksen (ETY) N:o 1601/92 6 artiklassa säädetään järjestelmästä, jolla suora tuonti Kanariansaarille vapautetaan tuontitulleista enintään 20 000 tonnin osalta raakaa ja puolivalmista tupakkaa, joka on tarkoitettu paikallisesti jalostettavaksi tupakkatuotteiksi,
tämän järjestelmän hallinnon helpottamiseksi olisi mahdollisuuksien mukaan sovellettava Kanariansaarten tiettyjen maataloustuotteiden erityisen hankintajärjestelmän soveltamista koskevista yhteisistä yksityiskohtaisista säännöistä 30 päivänä kesäkuuta 1992 annetun komission asetuksen (ETY) N:o 1695/92(2) säännöksiä,
järjestelmään oikeutetun raakatupakan ja puolivalmiin tupakan enimmäismäärä olisi eriteltävä paikallisen teollisuuden ja kaupan tarpeiden mukaan ottaen huomioon perinteiset käyttötavat,
moitteettoman hallinnon vuoksi olisi säädettävä lupahakemusten jättöä koskevasta aikataulusta ja harkinta-ajasta ennen niiden antamista,
asetuksen (ETY) N:o 1601/92 säännöksiä sovelletaan 1 päivästä heinäkuuta 1992; on syytä säätää tämän asetuksen yksityiskohtaisten sääntöjen soveltamisesta samasta päivästä alkaen, ja
tässä asetuksessa säädetyt toimenpiteet ovat tupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Vuosittaisen 20 000 tonnin riivittyä tupakkaa vastaavan enimmäismäärän tuonti tullitta Kanariansaarille asetuksen (ETY) N:o 1601/92 6 artiklan mukaisesti tapahtuu tämän asetuksen yksityiskohtaisten sääntöjen mukaisesti.
Enimmäismäärä eritellään liitteen määräysten mukaisesti. Espanjan viranomaiset voivat tarkistaa tätä jakamista soveltamisaikana perustellun hakemuksen vuoksi.
Järjestelmän soveltamisaika on tietyn vuoden heinäkuun 1 päivästä seuraavan kalenterivuoden kesäkuun 30 päivään.
2 artikla
Liitteessä tarkoitettujen tuotteiden tuonti edellyttää vapautustodistuksen esittämistä.
Jollei tässä asetuksessa toisin säädetä, asetuksen (ETY) N:o 1695/92 3 ja 7 10 artiklan säännöksiä sovelletaan soveltuvin osin.
3 artikla
1 Vapautustodistushakemukset on jätettävä jokaisen kuukauden viiden ensimmäisen työpäivän aikana. Espanja nimeää toimivaltaisen viranomaisen todistusten antamiseen.
2 Toimivaltainen viranomainen julkaisee käytettävissä olevat määrät hakemusten jättämistä edeltävän kuukauden viimeisellä viikolla. Toimivaltainen viranomainen jakaa käytettävissä olevat määrät eri alanimikkeille liitteessä vahvistettujen enimmäismäärien, teollisuuden ja kaupan tarpeiden ja perinteisten käyttötapojen mukaan. Eri tuotteiden määrät muunnetaan riivityn tupakan määräksi liitteessä esitettyjen vastaavuuskertoimien avulla.
3 Todistushakemus hyväksytään ainoastaan jos
- se käsittää määrän, joka ei ole suurempi kuin käytettävissä oleva määrä,
- ennen todistushakemusten jättämisestä säädetyn määräajan päättymistä asianomainen tuo todisteen 0,7 ecun vakuuden maksamisesta kilogrammaa kohti.
4 Todistushakemuksen ja todistuksen 20 kohdassa on seuraava maininta:
"tupakkatuotteiden valmistukseen tarkoitettu tuote".
5 Todistukset annetaan viimeistään jokaisen kuukauden kymmenentenä työpäivänä.
4 artikla
Jos yhden tuotteen osalta vapautustodistuksen kohteena olevat määrät ovat suuremmat kuin käytettävissä olevat määrät, toimivaltaiset viranomaiset soveltavat jokaiseen tähän tuotteeseen liittyvään hakemukseen yhtenäistä vähennyskerrointa käytettävissä olevan määrän noudattamiseksi. Tätä toimenpidettä sovelletaan varmistaen asianomaisten samanarvoinen kohtelu.
Jos todistuksia annetaan pienemmälle määrälle kuin haettu määrä, toimija voi vetää hakemuksensa kirjallisena pois hakemuksen antamista seuraavien kolmen työpäivänä aikana. Tällöin todistukseen liittyvä vakuus vapautetaan.
5 artikla
Vapautustodistus on voimassa kaksi kuukautta sen antopäivästä.
6 artikla
Tullitta tuotava määrä ei voi olla suurempi kuin vapautustodistuksen 17 ja 18 kohdassa ilmoitettu määrä. Tätä varten luku 0 merkitään kyseisen todistuksen 19 kohtaan.
7 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä heinäkuuta 1992.

Labels: 3
17
18